text: Tag over teater ved at brase sammen
  04 februar 2010 kl. 16.32
  Taget over foyeren og Sønderborg Teater var tæt på at brase sammen på grund af snetrykket. Brandfolk har hele eftermiddagen skrabt sne ned fra taget.
  En ingeniør har beregnet at sneen på taget trykkede med 100 kilo pr. kvadratmeter. Og det kan konstruktionen ikke bære. Der var tydelige tegn på at vægten tyngede. Derfor blev bestilt store bjælker til afstivning i foyer, Sønderborgsalen og Dybbølsalen. 
  - Det er kritisk, hvis taget begynder at falde sammen, Det har vi jo set på de gårde, hvor taget af braset sammen i denne vinder, siger indsatsleder Henrik Jacobsen, Sønderborg Brand og Redning, til TV SYD.
  Det var personalet på Hotel Comwell, der reagerede. Tagkonstruktioen havde givet sig, og man frygtede, at taget ville skride sammen.
  Den tilkaldte ingeniør var overrasket over, at sneen var så tung. Han laver nye beregninger om, hvor meget sne der skal fjernes, inden det er sikkert igen.
  - Vi bliver ved, indtil han siger, at det er sikkert, siger Henrik Jacobsen.
  